b'\n_START_ARTICLE_\nMoldovsk leu\n_START_SECTION_\nHistorie\n_START_PARAGRAPH_\nFra 1918 til 1940 og fra 1941 til 1944, da dagens Moldova var en del av Romania, var den rumenske leu ogs\xc3\xa5 i bruk i Moldova. 29. november 1993 ble landet uavhengig av Sovjetunionen, og Moldova ble egen republikk. Ved uavhengigheten ble moldovske leu innf\xc3\xb8rt som erstatning for den midlertidige myntenheten cupon, som var gyldig i perioden 1992 - 1993. Vekslingsraten ved overgangen var 1 leu = 1000 cupon. Navngivingen p\xc3\xa5 den nye valutaen var noe kontroversiell, fordi leu ogs\xc3\xa5 er navnet p\xc3\xa5 den rumenske myntenheten. Blant annet ble dette av separatistiske krefter i utbryterrepublikken Transnistria oppfattet som et steg p\xc3\xa5 veien til en mulig gjenforening med Romania._NEWLINE_Utbryterrepublikken Transnistria har utstedt en egen valuta, transnistrisk rubel.\n_START_SECTION_\nMynter\n_START_PARAGRAPH_\nMyntrekken best\xc3\xa5r av 1, 5, 10 og 25 bani i aluminium og 50 bani i aluminium og bronse. 50 bani, 1 og 5 leu mynter i forniklet st\xc3\xa5l ble utstedt i 1993, men har siden blitt tatt ut av sirkulasjon.'